TE TAKANGA O TE WĀ

He kupu whakataki tēnei kōrero ki Te Takanga o Te Wā (TToTW).

Ko tāna he whakamārama i te āronga o ngā kōrero marautanga, he aha tōna whaitake, ngā kōrero kia mōhiotia, me te wāhi ki te poari kura

hei whakarite i Te Takanga o Te Wā i roto i te marau ā-kura.

# He aha Te Takanga o Te Wā?

Kua takoto he huarahi hou hei whai mā Aotearoa me ōna kura katoa kia ākona ā tātou hītori me te awenga o ērā ki tō tātou oranga. Mā ngā kōrero marautanga o Te Takanga o Te Wā, ka whakawhanake ngā

ākonga i te māramatanga ki ngā tirohanga me ngā wheako o te whānuitanga o ngā tāngata o Aotearoa, hei āwhina i a rātou anō ki te

whakawhanake i ngā pūkenga whakaaro kaikini.

He rerekē te āhua o ngā kōrero marautanga hou

i roto i *Te Marautanga o Aotearoa* me *The New Zealand Curriculum*. *He kōrero marautanga hou a Aotearoa New Zealand’s histories* mā ngā kura e whakahāngai ana i ō rātou whakaakoranga ki *The New Zealand Curriculum*. Ko Te Takanga o Te Wā ia te marautanga hou mā ngā kura hei whakahāngai i ō rātou whakaakoranga ki *Te Marautanga o Aotearoa*.

I hoahoatia Te Takanga o Te Wā kia whakaata mai i te aronga o te hoanga hou o *Te Marautanga o Aotearoa*. I roto hoki i te tukanga whakahou mō *Te Marautanga o Aotearoa*, tērā pea ka panoni ngā kōrero mō Te Takanga o Te Wā. Koinei te wāhanga ako tuatahi ki te whakauru mai i te anga mahi mā te ākonga mō Te Tamaiti Hei Raukura.

Ko te anga hei ārahi i te hoahoa houtanga o

*Te Marautanga o Aotearoa* ko Te Tamaiti Hei Raukura. Ko Te Tamaiti Hei Raukura he anga ariā me ōna āhuatanga e whā, e ai ki te ao Māori, me kaua rawa

e waiho mō te tūpono noa, e whakapūmau ana i te ākonga koia ‘he uri whakaheke’ (as a descendant), ‘he tangata’ (as a person), ‘he puna kōrero’ (as a communicator), ā, ‘he ākonga’ hoki (as a learner).

# He aha e whai take ai Te Takanga o Te Wā?

Ka noho Te Takanga o Te Wā ki roto i *Te Marautanga o Aotearoa* hei tautoko, ā, hei whakarato ki te ākonga i ngā rauemi, ngā pūkenga me temātauranga hoki

e mōhio tonu ai ia ki a ia anō, ki tōna tūranga i tōna ake ao, me te ao whānui hoki. E whai ana a Te Takanga o Te Wā kia mātua whiwhi te ākonga ki ngā tino pūkenga, ka whanake haere i tōna huarahi o te ako. Ka tautoko ēnei pūkenga i te ākonga hei uri whakaheke (descendants), kei a ia tonu tōna whakapapa me ngā kōrero a ōna tūpuna. Mā konei e noho mārama ai te ākonga ki tōna ake tuakiri hei Māori nō Aotearoa, me te whakatītina

i a ia ki te ako e pā ana ki ngā tāngata, ngā mahi me ngā awenga nāna rā i waihanga ai a Aotearoa.

# He aha ngā tino kōrero me mōhio ahau?

Katoa ngā kura, ka whakamahi, ka whakaako hoki i Te Takanga o Te Wā mai i te tīmatanga o te tau kura 2023.

Ahakoa kei tēnā kura, kei tēnā kura ōna anō whakaakoranga kōrero tuku iho, ka whai koha Te Takanga o Te Wā ki te marau ā-kura, e tutuki ai ngā wawata o ngā ākonga me ō rātou whānau. **E ngāwari ai te whakawhiti me mātua tīmata ngā kura katoa ki te whakamahere**

**i te whakatinanatanga o te kōrero marautanga ā te tau 2022, ā te tau 2023 ka whakamahi ai.**

Me whai wā tō kura ki te waihanga i tāna marau

ā-kura. He mea nui rawa kia pānui koe i ngā kōrero marautanga kia mārama ai, ā, me te whakawhiti kōrero me ngā whānau, ngā hapū, te iwi, te hapori hoki, kātahi ka whakamahere, ka whakahou anō i tō marau ā-kurakia kitea e uru ana ngā kōrero marau o Te Takanga o Te Wā. E wātea ana he rauemi, ā, he huarahi ako ngaio hoki hei tautoko i tēnei tukanga.

Kāore ngā kōrero marautanga hou e whakahau i tō wai tirohanga, i tō wai kōrero hītori rānei me mātua whai. Engari rā, ka āhei ngā kura ki te whakamahi

i *Te Marautanga o Aotearoa* hei tautoko i te hoahoa a te marau ā-kura. Mā ngā kura tonu e whakatau ngā horopaki, ngā tūāhua, ngā wāhi me ngā tāngata hoki o tōna rohe hei tūhura mā ōna ākonga,

me te hononga ō ērā ki te horopaki ā-motu.

# Hei aha kei roto i ngā kōrero marautanga mō Te Takanga o Te Wā?

## TE IHO O TIKANGA Ā-IWI

Kei roto i *Te Marautanga o Aotearoa* e mea ana ko te Tikanga ā-Iwi, he whakawhanake

i te mōhiotanga me te māramatangao te ākonga ki ngā tāngata, ngā tūwāhi me ngā mahi.

## TĒTAHI WHENU HOU

Kāore ngā kōrero marau o Te Takanga o Te Wā

e whakakapi ana i te marau o Tikanga ā-Iwi. Engari, he mea tāpiri ia hei whenu hou i te taha o ngā whenu e whā o Tikanga ā-Iwi. Tukua ai e Te Takanga o Te Wā he wāhi kia tūhuratia ngā whakaaro matua e pā ana ki ngā kōrero tuku iho. Māna hoki e tautoko ngā kaiako

me ngā ākonga ki te whakawhānui i tō rātou mōhiotanga, ki te whakawhanake pūkenga kaikini kōrero tuku

iho me te ako i ngā kōrero tuku iho o Aotearoa.

## TE TĪREWA AKO MŌ TE TAKANGA O TE WĀ

Ko te Tirewa Ako he aratohu whakaako hei āwhina i te kaiako me te ākongaki te whakamahere me te whaiwhai i te kauneke a te ākonga i tōna ara ako. E tohu ana te Tirewa Ako i ngā horopaki, i ngā Kaupapa ako rānei. Ka whakakitea Te Takanga o te Wā i roto i tētahi Tīrewa ako hei whenu hou i roto i Tikanga ā-iwi. Mā konei e mātua whakatakoto ai ngā whāinga hei ārahi i te ākonga me

te kaiako mā roto i ngā whakaakoranga kōrero tuku iho.

Ka whāiti mai ki Te Tīrewa Ako mō Te Takanga o Te Wā ētahi whāinga (progressions), ngā aronga (focus areas), me ngā tirohanga (aspects).

## NGĀ WHĀINGA

Koinei ngā whāinga e whā i roto i Te Takanga o Te Wā:

* Kei te mōhio ahau nā wai ahau, ā, nō hea hoki ahau
* Kei te mōhio ahau ki ngā kōrero tuku iho o te rohe e noho nei ahau
* Kei te mōhio ahau ki ō mātou hononga ki takiwā kē
* Kei te mōhio ahau ki ngā kōrero tuku iho o Aotearoa.

## NGĀ ARONGA

Mō ia whāinga, e rua ngā aronga hei whakarite horopaki mō Te Takanga o Te Wā:

1. Tōku Tū i Te Ao (My place in the world)
2. Pou Herenga (My connections to people, places, and events)

## NGĀ TIROHANGA

Ko ngā tirohanga me whakapuaki ki ngā akoranga ko ēnei: te *Whakapapa*, te *Kaitiakitanga*, te *Mana Motuhake*, te *Whanaungatanga*, me te *Tūrangawaewae*. Kei roto kē ēnei tirohanga i ngā whāinga e whā. He noho motuhake tētahi i tētahi, he noho huihui rānei, me te whai wāhi tonu ki ngā pātai hei ārahi i ngā akoranga, arā, ngā pakirehua.

# He aha te wāhi ki tō poari e pā ana ki tēnei kaupapa?

Ko tētahi mahi mā tō poari kura ko te whakauru i ngā kōrero marautanga o Te Takanga o Te Wā ki tō marau ā-kura. Me mahitahi te poari me

te tumuaki me te rōpū arataki ki te:

* Whakauru i Te Takanga o Te Wā ki ngā mahere rautaki me ngā whāinga o tō kura
* Whakawhiti kōrero me ngā whānau, te iwi, ngā hapū me te hapori kia rongo, kia mārama hoki ki ō rātou wawata mō ngā ākonga, ā,

ka whakauru ai i ēnei ki tō marau ā-kura

* Whakarite mahere hei tautoko

i ngā kaiako ki te tuku i ēnei akoranga e haumaru ai ā-tinana, ā-ngākau hoki mō ngā ākonga me ngā kaimahi katoa

* Kōrero ki ngā kaiako, kia mōhio ai rātou ki ngā rauemi me ngā huarahi ako ngaio e wātea ana hei tautoko i a rātou ki te whakauru i te rauemi nei ki ō rātou whakaakoranga, me te aro atu a te poari ki ngā pānga o Te Takanga o te Wā ki te tahua ā-kura, ki ngā hōtaka ā-akomanga hoki.

# Hei pātai māu ki tō Tumuaki me ngā Kaiako

Anei ētahi hei whakaaroaro mā koutou ina noho ana koutou ko te tumuaki me te rōpū arataki o te kura hei whakauru i Te Takanga o Te Wā ki tō marau ā-kura:

1. Me pēhea te whakamahere rautaki e whaitake ai ngā whakawhiti kōrero me ō tātou whānau, hapū, iwi hoki kia tino angitu ai ngā ākonga?
2. Me pēhea te whakarite i tā tātou marau ā-kura kia taea e tēnā ākonga, e tēnā ākonga ngā

mōhiotanga me ngā kōrero tuku iho o tōna ake whakapapa, o tō tātou rohe me Aotearoa?

1. Me pēhea tā tātou whakarite kia whai wāhi mai ngā whānau, ngā hapū me te iwi ki te

whanaketanga o te marau ā-kura ki te whakauru i Te Takanga o Te Wā, waihoki, kia whakaata

te marau ā-kura i ō rātou whakaaro?

1. He aha ā tātou huarahi o nāianei hei whakaako i Te Takanga o Te Wā, ā, me pēhea hoki e tautohua ai ngā wāhi hei whakakaha ake?
2. Me pēhea tātou e mahi tahi ai me ngā whānau, ngā hapū me teiwi hoki kia hāngai ai ngā wheako i te kura ki ō ērā i te kāinga?
3. He pēhea te whakauru i te mōhiotanga me te tohungatanga o te whānau ki

Te Takanga o Te Wā hei tautoko i ngā akoranga me ngā hōtaka whakaako?

1. Me pēhea tātou e manaaki ai i te oranga ngākau o ngā ākonga, ngā kaiako, ngā whānau, ngā hapū me te iwi i runga i te ako i Te Takanga o Te Wā?

# Te Takanga o Te Wā – Rārangi arowhai

Hei tautoko tēnei rārangi arowhai i a koutou ki te whakauru i Te Takanga o Te Wā ki tō marau ā-kura

1. Kua tukua he takiwā wātea mō ngā kaiako me ngā kaimahi kia whai māramatanga ai rātou ki ngā kōrero marautanga o Te Takanga o Te Wā i roto i *Te Marautanga o Aotearoa*
2. Kua waihanga ngātahitia tō marau ā-kura me te hapori, arā, ngā whānau, te iwi me ngā hapū, i runga i tō rātou kaha ki te aro mai ki te kura
3. E mōhio ana ngā kaiako me ngā kaimahi ki ngā huarahi e wātea ana ki a rātou hei whakatipu i ō rātou pūkenga, mōhiotanga hoki ki te hāpai

i ngā akoranga mō Te Takanga o Te Wā

1. Kei tō marau ā-kura:
	1. Ngā tino kōrero tuku iho o tō rohe e ai

ki te tirohanga o te iwi me ngā hapū o tō rohe

* 1. E whakaatangia ana ngā tikanga Māori, te mātauranga Māori, me te ao Māori
	2. Ngā wawata me ngā tūmanako o ngā whānau
	3. Ētahi huarahi e taea ai e ngā ākonga katoa ngā taumata teitei rawa o te mātauranga.

# He Tuhinga atu anō mō tēnei kaupapa

* Marau ā-kura and Local curriculum design
* *Te Marautanga o Aotearoa*
* Te Tiriti o Waitangi
* Education and Training Act (2020)
* Te whakarite hui whakawhiti kōrero mō te marautanga

# Ētahi atu rauemi

* Tuhinga marautanga (link not yet available)
* Kauwhata Reo ([Te Takanga o Te Wā](https://kauwhatareo.govt.nz/mi/kaupapa/te-takanga-o-te-wa))

